b'\n_START_ARTICLE_\nMa\xc4\x91arizacija\n_START_PARAGRAPH_\nMa\xc4\x91arizacija ozna\xc4\x8dava povijesno provo\xc4\x91eno nastojanje kako bi se ne-ma\xc4\x91arsko stanovni\xc5\xa1tvo Kraljevine Ugarske silom pretvorilo u dio ma\xc4\x91arske nacije._NEWLINE_Ma\xc4\x91arizacija je imala za cilj pove\xc4\x87avati udio ma\xc4\x91arskog stanovni\xc5\xa1tva u Kraljevini Ugarskoj. Prema slu\xc5\xbebenim statistikama udio Ma\xc4\x91ara narastao je 1780. godine s oko 29\xc2\xa0% na 54\xc2\xa0% u 1910. godini. Nezadovoljstvo i protivljenje ma\xc4\x91arizaciji stanovni\xc5\xa1tva Kraljevine Ugarske bio je 1918. glavni uzrok za raspad Kraljevine Ugarske._NEWLINE_Ma\xc4\x91arizacija u strogom smislu po\xc4\x8dela je oko 1790. i od tada se postupno pove\xc4\x87ava. Prvi zakon o ma\xc4\x91arizaciji usvojen je 1791. (\xc4\x8dlanak 16.) i 1792. (\xc4\x8dlanak 7.)._NEWLINE_Nakon sloma revolucije 1848./1849. za Ma\xc4\x91are ona je zaustavljena a ostvarenjem Austro-ugarske nagodbe u vrijeme austrijske monarhije (1867.-1918.) do\xc5\xbeivjela je svoj vrhunac.'